છૂટક વેપારનો બિઝનેસ એ કોઈ વેફર ખાવાના ખેલ નથી. ઘણા લોકોએ આ લાઈન પકડી અને નિષ્ફળ ગયા હતા. માલેતુજારો પણ ફાવ્યા નથી. સુભિક્ષા નામની કંપનીએ ર૦૦૮ અને ર૦૦૯માં ભારતભરમાં દુકાનોની હારમાળા ખડી હતી અને કંપનીને આખરે બેન્કો પાસેથી લોનની સુભિક્ષા માગવાનો વખત આવ્યો હતો. કંપનીનું ઉઠમણું થઈ ગયું. બ્રિટન અને યુરોપમાં જે સફળ રહી હતી તે ‘કૅરફોર’ કંપનીએ ભારતમાં એક કેશ એન્ડ કેરી સ્ટોર ખોલીને દ્રાક્ષ ખાટી હોવાનો અનુભવ કરી જોયો છે. ‘લોકલબનિયા’ નામક ઓનલાઈન ગ્રોસરી સ્ટોર પણ નિષ્ફળ ગયો. લોકો ઓનલાઈન કરિયાણુ ખરીદે એવો દિવસો હજી આવ્યા નથી.